Þá býðst gestum og gangandi að kynna sér ýmislegt sem vísindin hafa upp á að bjóða . Vísindavefurinn verður á svæðinu en þar verður ýmislegt í boði fyrir börn sem fullorðna . Þar mun Sævar Helgi Bragason fræða gesti um leyndardóma stjörnufræðinnar , Soffía Auður Birgisdóttir mun flytja erindi um endurvinnslu bókmenntaarfsins , Þorvarður Árnason fjallar um samfélagsgildi kórastarfs , Þór Hjaltalín flytur erindi um Ásbirningaríkið og Albína Hulda Pálsdóttir mun greina frá leyndardómum fornleifafræðinnar og svara því hvort að fornleifafræðingar noti í alvöru tannbursta og teskeiðar við störf sín . Vísindaveisla Háskólalestarinnar er öllum opin , aðgangur er ókeypis og allir eru hjartanlega velkomnir .